“เอสซีบี ดีแบงก์” เปิดตัวแอปพลิเคชัน “SPRING UP”
“เอสซีบี ดีแบงก์” เปิดตัวแอปพลิเคชัน “SPRING UP” ดิจิทัลแพลตฟอร์มด้านสุขภาพครบวงจร สร้างมิติใหม่รุกตลาด Health Tech
8 ก.พ. 2565

ดร.ชาลี อัศวธีระธรรม รองผู้จัดการใหญ่อาวุโส ประธานเจ้าหน้าที่บริหาร กลุ่มงาน Digital Banking ธนาคารไทยพาณิชย์ (SCB DBANK) กล่าวว่า “เอสซีบี ดีแบงก์ (SCB DBANK) มุ่งสร้างระบบนิเวศด้านดิจิทัลไลฟ์สไตล์ (Digital Lifestyle Ecosystem) ที่มีข้อมูลเป็นหัวใจสำคัญในการเข้าใจลูกค้าและขับเคลื่อนธุรกิจ โดยมีเป้าหมายในการพัฒนาต่อยอดผลิตภัณฑ์ และโซลูชันทางการเงินอย่างครบวงจรที่จะช่วยยกระดับประสบการณ์ทางการเงินรูปแบบใหม่ให้กับลูกค้าในทุกมิติ ซึ่งหนึ่งในระบบนิเวศที่เราให้ความสำคัญคือ เฮลธ์เทค (Health Tech) จึงได้ร่วมกับ “มหาวิทยาลัยมหิดล” ที่มีความเชี่ยวชาญด้านวิทยาศาสตร์การกีฬา และองค์ความรู้ด้านโภชนาการ และ “กู๊ด ดอกเตอร์ เทคโนโลยี ประเทศไทย” ผู้ให้บริการด้านการดูแลสุขภาพด้วยเทคโนโลยีดิจิทัลชั้นนำระดับภูมิภาค และเชี่ยวชาญในการให้บริการแพทย์ทางไกล (Telemedicine) มาร่วมกันพัฒนา “SPRING UP” (สปริงอัพ) ดิจิทัลแพลตฟอร์มด้านสุขภาพครบวงจร ครอบคลุม 3 ด้านหลัก ได้แก่ Food, Fitness และ Telemedicine โดยเราหวังเป็นอย่างยิ่งว่าแพลตฟอร์ม “SPRING UP” จะได้รับการตอบรับจากกลุ่มผู้รักสุขภาพเป็นอย่างดี สามารถช่วยให้คนไทยเข้าถึงการดูแลสุขภาพเพื่อคุณภาพชีวิตที่ดียิ่งขึ้น โดยมีดิจิทัลเทคโนโลยีเป็นตัวขับเคลื่อนสำคัญ ทั้งนี้ คาดว่าภายในสิ้นปี 2565 จะมียอดดาวน์โหลดแอปฯ เพื่อใช้งานกว่า 2 ล้านราย”นายแพทย์บรรจง มไหสวริยะ อธิการบดีมหาวิทยาลัยมหิดล กล่าวว่า “เทคโนโลยีเข้ามาเปลี่ยนแปลงการใช้ชีวิตของทุกคนรวมถึงวิธีการดูแลสุขภาพของคนในยุคปัจจุบันด้วย มหาวิทยาลัยมหิดล มีความเชี่ยวชาญทางด้านการดูแลสุขภาพ เราได้นำเอาองค์ความรู้ตลอดจนความเชี่ยวชาญด้านโภชนาการ และการออกกำลังกายที่ถูกต้องตามตามหลักวิทยาศาสตร์การกีฬา มาช่วยต่อยอด และพัฒนาฟีเจอร์ FOOD เรื่องแนะนำและแจ้งข้อมูลโภชนาการสำหรับคุณ พร้อมถ่ายรูปบันทึกการกินและคำนวณโภชนาการอัตโนมัติ ด้วยเมนูอาหารไทย และนานาชาติมากกว่า 5,000 เมนู พร้อมทั้งให้ข้อมูลโภชนาการเชิงลึก เพื่อที่จะได้วางแผนการรับประทานได้ถูกต้อง ฟีเจอร์ FITNESS การออกแบบการออกกำลังกายอย่างเหมาะสม พร้อมทั้งโปรแกรมสาธิตการออกกำลังกายกว่า 200 คลิป ให้บรรลุเป้าหมายการออกกำลังกายได้ง่ายขึ้น โดยผู้เชี่ยวชาญจากมหาวิทยาลัยมหิดล โดยเรามุ่งหวังให้คนไทยทุกคนมีสุขภาพที่ดี และเข้าถึงการดูแลสุขภาพได้อย่างครบวงจร”นายแพทย์สุทธิชัย โชคกิจชัย หัวหน้าฝ่ายการแพทย์ บริษัท กู๊ด ดอกเตอร์ เทคโนโลยี ประเทศไทย (Good Doctor Technology Thailand: GDTT) กล่าวว่า “เรามีความยินดีเป็นอย่างยิ่งที่ได้ร่วมมือกับพันธมิตรอย่าง “เอสซีบี ดีแบงก์” ที่มีวิสัยทัศน์ตรงกันในการนำเอาเทคโนโลยีมาใช้ให้เกิดประโยชน์ และลดช่องว่างในการเข้าถึงบริการด้านสุขภาพขั้นพื้นฐาน เพื่อให้บริการด้านสุขภาพแก่คนไทยได้อย่างทั่วถึง โดยความร่วมมือในครั้งนี้ เราได้เข้ามาให้บริการฟีเจอร์ Telemedicine ซึ่งเป็นหนึ่งในฟีเจอร์สำคัญบน “SPRING UP” ดิจิทัลแพลตฟอร์มด้านสุขภาพแบบครบวงจร ซึ่งฟีเจอร์นี้จะช่วยให้หลายคนสามารถดูแลสุขภาพและความเป็นอยู่ของพวกเขาได้ดีกว่าเคยและมีประสิทธิภาพมากยิ่งขึ้น โดยไม่จำเป็นต้องพูดคุย หรือปรึกษาแพทย์เมื่อเวลาเจ็บป่วยแล้วเท่านั้น การผสมผสานบริการปรึกษาแพทย์ออนไลน์ผ่านระบบแชทแบบไม่จำกัด โดย “SPRING UP” จะช่วยให้ผู้ใช้งานทุกคนสามารถหาแนวทางป้องกันในการจัดการสุขภาพโดยรวมของพวกเขาเมื่อเจ็บป่วยหรือมีปัญหาสุขภาพภายใต้มาตรฐานการดูแลผ่านดิจิทัลแพลตฟอร์มที่มีประสิทธิภาพ ซึ่งเราได้สร้างความมั่นใจว่าแอปพลิเคชันจะสามารถบรรลุเป้าหมายนั้นได้ และช่วยให้สามารถจัดส่งยาตามใบสั่งแพทย์ไปยังผู้ป่วยได้อย่างรวดเร็ว ปลอดภัย อีกด้วย”


“SPRING UP” ดิจิทัลแพลตฟอร์มเพื่อสุขภาพครบวงจร ผู้ช่วยฟิตแอนด์เฟิร์มทั้งภายในและภายนอก ช่วยให้บรรลุเป้าหมายสุขภาพ ด้วยแผนโภชนาการ และแผนการออกกำลังกาย ที่ออกแบบมาเฉพาะบุคคล ด้วยขีดความสามารถของของแพลตฟอร์มที่จะช่วยจัดการสุขภาพและความเป็นอยู่ได้อย่างมีประสิทธิภาพมากยิ่งขึ้น พร้อมคลายความกังวลเมื่อเจ็บป่วยหรือมีปัญหาสุขภาพ ด้วยบริการปรึกษาแพทย์ออนไลน์ สะดวก ใช้งานง่าย มาพร้อม 3 ฟีเจอร์หลัก ได้แก่1. FOOD: ฟรี! แนะนำและแจ้งเตือนข้อมูลโภชนาการสำหรับคุณ ตามคำแนะนำโดยผู้เชี่ยวชาญจากมหาวิทยาลัยมหิดล พร้อมถ่ายรูปบันทึกการกินและคำนวณโภชนาการอัตโนมัติ ด้วยเมนูอาหารไทยและนานาชาติมากกว่า 5,000 เมนู2. FITNESS: ฟรี! แนะนำแผนการออกกำลังกายเฉพาะบุคคลโดยผู้เชี่ยวชาญจากมหาวิทยาลัยมหิดล ให้บรรลุเป้าหมายการออกกำลังกายได้ง่ายขึ้น พร้อมคลิปออกกำลังกายมากกว่า 200 คลิป3. TELEMEDICINE: แชทกับแพทย์ทุกคำถามสุขภาพและความเป็นอยู่ ไม่จำกัด พร้อมส่งยาตามแพทย์สั่งถึงบ้าน จากกู๊ด ดอกเตอร์ เทคโนโลยี ประเทศไทย บริษัทเทคโนโลยีด้านสุขภาพชั้นนำระดับภูมิภาคพิเศษ โปรโมชั่นช่วงเปิดตัวแอปพลิเคชัน “SPRING UP” ฟรี! ทดลองบริการปรึกษาแพทย์ออนไลน์ 1 เดือน หรือสมัครสมาชิกปรึกษาแพทย์ออนไลน์ ไม่จำกัดจำนวนครั้ง เป็นเวลา 1 ปี ในราคาเพียง 999 บาท พร้อมรับฟรี! สมาร์ทวอทซ์ Huawei band 4 มูลค่า 999 บาท